CELEX: C2004/146/08
Language: da
Date: 2004-05-29 00:00:00
Title: Sag anlagt den 8. april 2004 af Giuseppe Caló mod Kommissionen for De Europæiske Fællesskaber (Sag T-134/04)

29.5.2004   
            
            
               DA
            
            
               Den Europæiske Unions Tidende
            
            
               C 146/6
            
         Sag anlagt den 8. april 2004 af Giuseppe Caló mod Kommissionen for De Europæiske Fællesskaber
   (Sag T-134/04)
   (2004/C 146/08)
   Processprog: fransk
   Ved De Europæiske Fællesskabers Ret i Første Instans er der den 8. april 2004 anlagt sag mod Kommissionen for De Europæiske Fællesskaber af Giuseppe Caló, Luxembourg, ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Kommissionens afgørelse af 30. marts 2004 om at besætte stillingen i lønklasse A2 som direktør for Direktoratet »Statistikker over Landbrug, Fiskeri, Strukturfondene og Miljø« i Generaldirektoratet Eurostat og af Kommissionens afgørelse om ikke at imødekomme sagsøgerens ansøgning til denne stilling.
            
         
               —
            
            
               Kommissionen tilpligtes at afholde sagens omkostninger.
            
         Søgsmålsgrunde og væsentligste argumenter:
   Sagsøgeren, der er tjenestemand ved Kommissionen ved Eurostat og direktør for Direktoratet »Statistikker over Landbrug, Miljø, Levnedsmidler og Regionale Spørgsmål« var med sin stilling blevet indplaceret som ledende rådgiver for generaldirektøren for det generaldirektorat, hvor sagsøgeren gjorde tjeneste. Kommissionen havde ligeledes besluttet at besætte hans tidligere stilling.
   Sagsøgeren har anfægtet disse afgørelser ved Retten i en anden sag (sag T-118/04, Caló mod Kommissionen).
   Sagsøgeren anfægter i denne sag afgørelsen om at udnævne en anden tjenestemand i hans tidligere stilling under henvisning først til de samme anbringender, som han har fremført i sag T-118/04. Han har desuden gjort gældende, at den foretrukne ansøger ikke besad de kvalifikationer, der var krævet i det pågældende stillingsopslag. Han har ligeledes anført, at ansøgeren havde deltaget i et møde for kabinetscheferne i Kommissionen, hvor besættelsen af stillingen, som han selv var ansøger til, var blevet afgjort. Sagsøgeren har på dette grundlag gjort gældende, at princippet om åbenhed, billighed og objektivitet samt princippet om kontradiktion er blevet tilsidesat. Sagsøgeren anfører endelig, at der ikke foreligger nogen som helst begrundelse.